CELEX: 62015TN0029
Language: lv
Date: 2015-01-21 00:00:00
Title: Lieta T-29/15: Prasība, kas celta 2015. gada 21. janvārī  – International Management Group /Komisija

9.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 81/28
            
         Prasība, kas celta 2015. gada 21. janvārī – International Management Group/Komisija
   (Lieta T-29/15)
   (2015/C 081/36)
   Tiesvedības valoda – angļu
   
      Lietas dalībnieki
   
   
      Prasītāja: International Management Group (Brisele, Beļģija) (pārstāvji – M. Burgstaller un C. Farrell, Solicitors, un E. Wright, Barrister)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt 2014. gada 16. decembrī pieņemto grozīto pielikumu Komisijas 2013. gada 7. novembra īstenošanas lēmumā par Ikgadējās 2013. gada rīcības programmas Mjanmas/Birmas labā finansēšanu no Eiropas Savienības vispārējā budžeta; un
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza septiņus pamatus.
   
               1.
            
            
               Ar pirmo pamatu tiek apgalvots, ka Komisija nav pierādījusi, ka prasītāja nebija izpildījusi 2002. gada Finanšu regulas (1) 53.d panta l. punkta un 2012. gada Finanšu regulas (2) 60. panta 2. punkta prasības.
            
         
               2.
            
            
               Ar otro pamatu tiek apgalvots, ka nav notikušas nekādas izmaiņas prasītājas grāmatvedībai, auditam, iekšējām pārbaudēm vai publiskā iepirkuma procedūrai piemērojamajos standartos, ar ko būtu attaisnojams Eiropas Komisijas lēmums, kurā secināts, ka prasītajai vairs nevar uzticēt budžeta izpildes uzdevumus.
            
         
               3.
            
            
               Ar trešo pamatu tiek apgalvots, ka Komisija nav izpildījusi savu pienākumu attiecībā uz labas pārvaldības un labas finanšu pārvaldes principiem.
            
         
               4.
            
            
               Ar ceturto pamatu tiek apgalvots, ka Komisija nav izpildījusi savus pienākumus saistībā ar pārskatāmības principu.
            
         
               5.
            
            
               Ar piekto pamatu tiek apgalvots, ka Komisija nav norādījusi prasītājai pārsūdzības iespējas.
            
         
               6.
            
            
               Ar sesto pamatu tiek apgalvots, ka Komisija nav norādījusi pamatojumu.
            
         
               7.
            
            
               Ar septīto pamatu tiek apgalvots, ka, pieņemot strīdīgos pasākumus, tika pārkāptas prasītājas tiesības uz tiesisko paļāvību.
            
         
      (1)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, ar grozījumiem (OV 2002, L 248, 1. lpp.).
   
      (2)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV 2012, L 298, 1. lpp.).